Տքթ. Փանոսեան շարունակեց իր խօսքը՝ հակիրճ ձեւով ներկայացնելով այս նպատակին ծառայող Գալուստ Կիւլպէնկեան հիմնարկութեան Հայկական համայնքներու բաժանմունքի ծրագիրները, որոնք կ՚ընդգրկեն դպրոցներուն տրամադրուող նիւթական նպաստներ, հայերէնը թուային աշխարհ ներածող տարբեր միջոցառումներ, ինչպէս՝ ելեկտրոնային գիրքեր եւ խելախօսի ու համակարգիչի համար ուղղագրական սրբագրիչը, նաեւ հայերէնով պատանեկան ու երիտասարդական «Զարմանազան» ճամբարը: